Gitte Lillelund Bech (V), 2004-05-04:
Beslutningsforslaget fra Enhedslisten ser umiddelbart tilforladeligt ud.
Hvem ønsker ikke at give elever i folkeskolen eller borgere i Danmark en række rettigheder?
Men når forslaget nærlæses, får man et ganske andet indtryk. Forslaget viser under de pæne ord Enhedslistens skolesyn, et skolesyn, der er baseret på centralisme og mistro over for de grupper, der har med folkeskolen at gøre.
Enhedslisten viser med forslaget, at partiet på ingen måde ønsker, at vi har et kommunalt selvstyre, og at vi har
en folkeskole, der lokalt kan tilpasse sig, så længe de centralt fastsatte mål og rammer overholdes.
Samtidig viser Enhedslistens forslag, at Enhedslisten ikke tror på skolebestyrelserne, skolelederne eller lærerne, nej, vi skal tilsyneladende lovgive fra Christiansborg om selv den mindste detalje.
I Venstre kan vi ikke være mere uenige.
Vi ønsker i Venstre en folkeskole, der er målstyret, ikke middelstyret.
Fra centralt hold skal vi fastsætte mål for undervisningen, minimumstimetal for fagblokkene over hele skoleåret, hvilket vi også gør.
Dermed skaber vi rammerne for den danske folkeskole.
Samtidig lader vi det være op til kommunerne og skolerne at fylde rammerne ud.
Der kan være behov for, og der skal være plads til lokale løsninger inden for de centralt fastsatte rammer.
Og det er altså for mig at se et komplet andet skolesyn end Enhedslistens.
Frem for at gå i detaljer med hvert enkelt punkt i Enhedslistens beslutningsforslag, vil jeg blot meget kort kommentere følgende: Vi sætter jo allerede i dag rammer for minimumstimetal, maksimalt antal elever i klassen, og vi stiller krav om, at der skal være undervisningsmaterialer til rådighed.
Derudover skal skolerne i henhold til lov om undervisningsmiljø have et ordentligt undervisningsmiljø, og med hensyn til ønsket om it-satsning, ja, så har regeringen i finansloven afsat knap 0,5 mia. kr. til it-satsning i folkeskolen. Samtidig har vi også i folkeskoleloven en forpligtelse, hvor skolebestyrelserne er forpligtet til at sikre, at der er
Så samlet set mener jeg, at vi har sat nogle udmærkede rammer og mål for folkeskolens virke.
Det har vi gjort med den eksisterende lovgivning.
Men vi lader kommunerne og skolerne beslutte, hvordan rammerne fyldes ud.
I Venstre er vi ikke centralister.
Vi ønsker ikke at detailregulere folkeskolen fra Christiansborgs talerstol, men det vidner beslutningsforslaget for mig klart om at Enhedslisten ønsker.
Så Venstre kan ikke støtte forslaget.
Nu ejer jeg ikke sådan en skuffe, som hr. Samuelsen henviser til, men som jeg sagde, ønsker vi da at få belyst noget mere af det her i forbindelse med udvalgsarbejdet, for vi synes da, det er interessant at få set på: Hvad indeholder de her 6 timer, og kan det virkelig være rigtigt, at det kan gøres så billigt?
Men som sagt vil vi i første omgang afvise beslutningsforslaget, fordi vi siger: Lad os tage den gruppe af bilister, som er dem, der kører rigtig, rigtig meget på vejene først, og det er altså erhvervschaufførerne, det er chaufførerne på den tunge trafik, og hvis vi siger, at det er dem, vi sætter ind over for først, så kan vi jo se, hvad effekten er af, at de rent faktisk sandsynligvis vil kunne få et førstehjælpskursus.
Derefter kan vi så tage stilling til, hvad man kan gøre efterfølgende.
Men jeg må medgive hr. Anders Samuelsen, at hvis man siger ingenting i forhold til 6 timer, ja, så er 6 timer da bedre.